Αμέσως μόλις μια ακτοπλοϊκή εταιρεία ανακοινώνει ένα δρομολόγιό της, συνήθως αυτό παραμένει όπως είναι προγραμματισμένο. Ωστόσο, σε κάποιες περιπτώσεις η εκάστοτε ακτοπλοϊκή εταιρεία προβαίνει σε τροποποιήσεις των ωραρίων της για διάφορους λόγους. Σε τέτοια περίπτωση θα επικοινωνήσουμε άμεσα μαζί σας αμέσως μόλις ειδοποιηθούμε από την εταιρεία ώστε να σας ενημερώσουμε για την αλλαγή και να σας βοηθήσουμε να βρείτε την καλύτερη εναλλακτική για το ταξίδι σας. Επιπλέον, εάν προκύψει κάποια αλλαγή τελευταίας στιγμής στο δρομολόγιό σας, είναι πιθανό να λάβετε ειδοποίηση απ' ευθείας από την ακτοπλοϊκή εταιρεία (μέσω emaill ή SMS, εφόσον έχετε τα καταχωρίσει σωστά) χωρίς κάποια περαιτέρω ενημέρωση από πλευράς μας.
Σε περίπτωση που ακυρωθεί το ταξίδι με υπαιτιότητα της εταιρείας και όχι λόγω έκτακτης βλάβης ή ζημιάς του πλοίου και δεν έχετε χρησιμοποιήσει τα εισιτήριά σας, τότε:
- Δικαιούστε πλήρη επιστροφή χρημάτων για τα εισιτήριά σας.
- Μερικές φορές, η ακτοπλοϊκή εταιρεία προτείνει εναλλακτικό ταξίδι για τον ίδιο προορισμό χωρίς επιπλέον κόστος. Εάν το εναλλακτικό ταξίδι δεν σας βολεύει, τότε μπορούμε να ζητήσουμε πλήρη επιστροφή χρημάτων.
Σε περίπτωση που το πλοίο σας καθυστερήσει, θα υποβάλουμε αίτημα στην ακτοπλοϊκή εταιρεία ανάλογα με τη διάρκεια της καθυστέρησης.
Το Ferryhopper, ως πάροχος εισιτηρίων, δεν ευθύνεται για καθυστερήσεις, ακυρώσεις ή χρεώσεις, οι οποίες προέκυψαν λόγω των προαναφερθέντων.
Όλα τα αιτήματα επιστροφής χρημάτων γίνονται από την πλευρά μας, όπως και η επικοινωνία με την ακτοπλοϊκή εταιρεία, ωστόσο η τελική απόφαση ανήκει στην ακτοπλοϊκή εταιρεία.